মুন্সীগঞ্জের শ্রীনগরে সন্ত্রাসী হামলায় ঐতিহাসিক আগরতলা ষড়যন্ত্র মামলার অন্যতম সাক্ষী আবুল হোসেনের বড় ছেলে রফিকুল ইসলাম ও তার সঙ্গীয় আইয়ুব আলী মোড়ল গুরুতর আহত হয়েছেন। জেলার শ্রীনগর উপজেলার আল আমিন বাজারে বুধবার দিবাগত রাতে ১০-১২ জনের একটি সন্ত্রাসী গ্রুপ ওই হামলা চালায়। আহত রফিকুল ইসলামকে ঢাকা মেডিকেল কলেজ হাসপাতাল ও আইয়ুব আলী মোড়লকে শ্রীনগরের ষোলঘর স্বাস্থ্য কমপ্লেক্সে ভর্তি করা হয়েছে।